ठंड का कहर जारी, मरने वालों की संख्या 93 हुई  
समूचे उत्तरी भारत में कड़ाके की ठंड जारी है। 18 और लोगों की मौत होने से देश में ठंड से दम तोड़ने वालों की संख्या 93 हो गई है।
समूचे उत्तरी भारत में कड़ाके की ठंड जारी है। 18 और लोगों की मौत होने से देश में ठंड से दम तोड़ने वालों की संख्या 93 हो गई है।  बुधवार को यूपी में 16 जबकि पंजाब में दो लोगों की मौत हो गई। अकेले यूपी में अब तक 61 लोगों की जान जा चुकी है ठंड के साथ घने कोहरे से रेल सेवाओं पर असर जारी है। रेलवे के मुताबिक उत्तरी भारत में करीब 50 रेलगाड़ियां देरी से चल रही हैं हालांकि दिल्ली से उड़ानों पर कोई खास असर नहीं पड़ रहा है। मौसम विभाग की मानें तो आने वाले दो दिनों में ठंड से राहत की कोई उम्मीद नहीं है। ठंड से खासकर उन लोगों का बुरा हाल है जिनके सिर पर छत नहीं है और वे खुले में रात काटने को मजबूर हैं।